Malaita

Malaita on Salomoninsaariin kuuluva saari, jolla esiintyy itsenäistymispyrkimyksiä. Maantiede Malaita sijaitsee noin 50 kilometriä Guadalcanalilta koilliseen. Saari on metsäinen ja vuoristoinen. Korkein kohta on Mount Kolourat, joka kohoaa 1 438 metrin korkeuteen. Väestö Malaitalla elää monia kansoja, jotka kaikki puhuvat austronesialaisia kieliä. Kansoilla on keskenään erilaisia uskontoja ja elämäntapoja, vaikka enemmistö onkin nykyään kristittyjä ja elää taajamissa. Myös koulutustaso ja taloudellinen asema vaihtelevat. Tärkeimpiä elinkeinoja ovat riisin- ja kaakaonviljely, kopran tuotanto ja veneenrakennus. Malaita on Salomoninsaarten tiheimmin asuttu saari. Historia Eurooppalaiset siirtomaaisännät kuljettivat 1700-luvun lopulta lähtien Malaitalta orjia Australiaan. Toisen maailmansodan aikana yhdysvaltalaiset rakennuttivat Guadalcanalille lentotukikohdan ja Honiaran kaupungin, jolloin Malaitalta muutti paljon ihmisiä sinne töihin. He jäivät ja muodostivat saarta hallitsevan eliitin. Alkuperäisväestön ja malaitalaistaustaisten väliset jännitteet johtivat 1990-luvun lopulla sisällissotaan. Lähteet Aiheesta muualla Kuvia tai muita tiedostoja aiheesta Malaita Wikimedia Commonsissa